
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani

 în calitate de coorganizator la implementarea proiectului „Amicii sportului vrâncean”

 iniţiat de Colegiul Tehnic „Edmond Nicolau” Focşani
              Consiliul Local al Municipiului Focşani, judeţul Vrancea, întrunit în şedinţă ordinară,

· Analizând proiectul de hotărâre iniţiat de Primarul Municipiului Focşani, prin care se propune aprobarea participării Consiliului Local al Municipiului Focşani în calitate de coorganizator la implementarea proiectului „Amicii sportului vrâncean” iniţiat de Colegiul Tehnic „ Edmond Nicolau” Focşani şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 25673/16.05.2013;

· Văzând avizul favorabil al Comisiei de buget şi administraţie publică;

· Având în vedere adresa transmisă  de  Colegiul Tehnic „ Edmond Nicolau” Focşani inregistrata la nr.22730/24.04.2013;

· În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.5, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


HOTĂRĂŞTE:


                Art. 1  Se aprobă participarea Consiliului Local al Municipiului Focşani în calitate de coorganizator la implementarea proiectului „Amicii sportului vrâncean” iniţiat de Colegiul Tehnic               „ Edmond Nicolau” Focşani.

                Art. 2 Se aprobă alocarea sumei de 4,00 mii lei din bugetul propriu al Colegiului Tehnic                „ Edmond Nicolau” Focşani pentru derularea proiectului „Amicii sportului vrâncean”  de la capitolul bugetar „Învăţământ” (65.02), subcapitolul bugetar „Învăţământ superior” ( 65.02.04.02), titlu „Bunuri şi servicii” (20), articolul bugetar „Alte cheltuieli cu bunuri şi servicii” (20.30.30)  şi va fi utilizată astfel: 
· 2,00 mii lei  pentru acţiunile sportive organizate în perioada 02-05 iunie 2013 în cadrul Zilelor Colegiului Tehnic „ Edmond Nicolau” Focşani – handbal, baschet, şah, fotbal, tenis de masă, volei, badmington clasele IX-XII – concretizate în : 30 medalii personalizate, 3 plachete profesori, 30 diplome, 6 cupe pentru premii, 30 tricouri personalizate, arbitraj;
· 1,00 mii lei pentru acţiunile sportive   organizate în data de 5 octombrie 2013 -Cupa „Ziua educaţiei” – tenis de masă, şah, badmington, volei băieţi – concretizate în: 6 cupe premii , 15 diplome, 10 agende sportive, 6 tricouri personalizate, arbitraj;
· 1,00 mii lei pentru acţiunile sportive organizate în data de 1 decembrie 2013 -Cupa „1 Decembrie” – volei fete ediţia a XII-a,  concretizate în : 6 cupe premii, 20 diplome, 6 mingi volei, arbitraj.

               Art. 3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare,  Direcţia de resurse umane şi coordonare unităţi subordonate şi Colegiul Tehnic „ Edmond Nicolau” Focşani.

     PREŞEDINTE DE ŞEDINŢĂ,

             Trofin Tudorel-Daniel

                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

